open-index/open-wikipedia-markdown huggingface dataset:
เต่าญี่ปุ่น

**เต่าญี่ปุ่น** หรือ **เต่าแก้มแดง** (; ) เป็นเต่าน้ำจืดชนิดหนึ่ง มีถิ่นกำเนิดอยู่ที่ทวีปอเมริกาเหนือ จัดเป็นชนิดย่อยของเต่าแก้มแดง (*T. scripta*) มีถิ่นกำเนิดดั้งเดิมอยู่ในพื้นที่ชุ่มน้ำแถบรัฐอิลลินอย, แม่น้ำมิสซิสซิปปี 

เหตุที่ได้ชื่อว่า เต่าญี่ปุ่นเพราะว่าในประเทศไทย พ่อค้าชาวญี่ปุ่นเป็นบุคคลแรกที่นำเต่าชนิดนี้มารับประทาน จึงทำให้ได้ชื่อว่า เต่าญี่ปุ่น 

ลักษณะเมื่อแรกเกิด กระดองจะเป็นสีเขียว เมื่อโตขึ้นจะเปลี่ยนไปเป็นสีดำ เท้าทั้ง 4 ข้างมีพังผืดใช้ว่ายน้ำได้ดี มีจุดเด่นคือ รอบ ๆ ดวงตามีสีแดง จึงทำให้ได้ชื่อว่า เต่าแก้มแดง ขนาดเมื่อโตเต็มที่ประมาณ 30 ซม. โดยที่ตัวผู้จะมีขนาดเล็กกว่าตัวเมียเล็กน้อย กินอาหารได้ทั้งพืชและสัตว์ แม้กระทั่งลูกเป็ดขนาดเล็กที่กำลังว่ายน้ำอยู่ ผสมพันธุ์กันในน้ำระหว่างเดือนมีนาคม-มิถุนายน จากนั้นในเดือนสิงหาคม ตัวเมียจะขึ้นมาวางไข่ในหาดทราย ไข่ใช้เวลาฟักเป็นตัวประมาณ 60-75 วัน อายุเมื่อพร้อมที่จะผสมพันธุ์ประมาณ 2 ปี และมีอายุขัยโดยเฉลี่ย 30 ปี
thumb|left|เต่าขนาดเล็กที่กระดองยังเป็นสีเขียว
[thumb|left|ตัวที่สีกลายเป็น[albino|สีเผือก ซึ่งมีราคาซื้อขายที่แพงมาก]]
เต่าญี่ปุ่น นิยมเลี้ยงกันเป็นสัตว์เลี้ยงเพื่อความเพลิดเพลินมาก ด้วยเป็นที่รู้จักกันดีจากการที่ถูกอ้างอิงถึงในภาพยนตร์การ์ตูนชุด *[[Teenage Mutant Ninja Turtles]]* ที่ได้รับความนิยมอย่างมากในยุคทศวรรษที่ 80 และ90  ในประเทศไทยมีการเลี้ยงกันมานานกว่า 30 ปี ได้รับความนิยมอย่างยิ่งเนื่องจากความน่ารักในเต่าขนาดเล็กประกอบกับมีราคาถูก แต่ทว่าก็ได้กลายเป็นปัญหาสิ่งแวดล้อมด้วยเช่นกัน  เนื่องจากเมื่อเต่าโตขึ้นแล้วไม่สวยน่ารักเหมือนอย่างเก่า เจ้าของจึงนำไปปล่อยลงแหล่งน้ำธรรมชาติ กลายเป็นชนิดพันธุ์ต่างถิ่น เนื่องจากสามารถปรับตัวให้เข้ากับสภาพแวดล้อมในประเทศไทยได้เป็นอย่างดี และยังทนทานต่อมลภาวะได้ดีกว่าเต่าพื้นเมือง ทำให้แพร่ขยายพันธุ์แย่งอาหารและถิ่นที่อยู่ของเต่าพื้นเมืองไทย รวมถึงยังเป็นชนิดพันธุ์ต่างถิ่นในที่อื่น ๆ ด้วย เช่น กรุงลอนดอน ในประเทศอังกฤษ

## อ้างอิง

## อ่านเพิ่ม

*  ()
*  ()
*  ()
*  ()

## แหล่งข้อมูลอื่น

* 
* 
*  — a site about caring for turtles in captivity
* 
* 

หมวดหมู่:ชนิดพันธุ์ต่างถิ่น
หมวดหมู่:วงศ์เต่าแก้มแดง
หมวดหมู่:สัตว์เลื้อยคลานที่เป็นสัตว์เลี้ยง
ตลาดริมเมย

right|thumb|ภายในตลาดริมเมย
**ตลาดริมเมย** เป็นชุมชนบริเวณริมฝั่งแม่น้ำเมยในอำเภอแม่สอด จังหวัดตาก ตรงข้ามกับอำเภอเมียวดีของประเทศพม่า เป็นตลาดค้าขายสินค้าพื้นเมืองมากมายทั้งของไทยและพม่า เช่น หน่อไม้แห้ง ปลาแห้ง ปลาหัวยุ่ง เห็ดหอม ถั่ว เครื่องหนัง ผ้าซาติน ฯลฯ นอกจากนี้ยังเป็นตลาดการค้าอัญมณี เช่น หยก ทับทิม และพลอยสีที่มาจากพม่า การเดินทาง สามารถขึ้นรถสองแถวจากตลาดอำเภอแม่สอดไปตลาดริมเมยทุกวัน

หมวดหมู่:ตลาดในจังหวัดตาก
หมวดหมู่:สิ่งก่อสร้างในอำเภอแม่สอด
กองทัพบก

**กองทัพบก** คือกองกำลังทหารที่ปฏิบัติการในภาคพื้นดินเป็นหลัก มีหน้าที่ป้องกันและปฏิบัติการรบในภาคพื้นดิน กองทัพบกนับเป็นกองกำลังทหารที่กำเนิดขึ้นเป็นประเภทแรก หน่วยรบหลักในกองทัพบกแบ่งออกเป็น 3เหล่าคือ

* ทหารราบ ทำการรบด้วยอาวุธประจำกายในระยะประชิด
* ทหารม้า ทำการรบโดยใช้ม้าหรือยานยนต์ และ
* ทหารปืนใหญ่ มีหน้าที่สนับสนุนการรบของสองเหล่าแรกด้วยปืนใหญ่หรืออาวุธวิธีไกล

## ดูเพิ่ม
* กองทัพบกไทย

## อ้างอิง

กองทัพบก
หมวดหมู่:ประเภทกำลังทหาร
สถานีรัชดาภิเษก

**สถานีรัชดาภิเษก** (, รหัส BL16) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนรัชดาภิเษก-ห้วยขวาง กรุงเทพมหานคร ตั้งอยู่ในย่านอาคารสำนักงานและที่พักอาศัยบริเวณซอยโชคชัยร่วมมิตร

## ที่ตั้ง
ถนนรัชดาภิเษก บริเวณทิศเหนือของปากซอยโชคชัยร่วมมิตร (ซอยรัชดาภิเษก 19) และสะพานข้ามคลองบางซื่อ ในพื้นที่แขวงรัชดาภิเษก เขตดินแดง และแขวงสามเสนนอก เขตห้วยขวาง กรุงเทพมหานคร

บริเวณโดยรอบสถานีรัชดาภิเษก เป็นย่านที่พักอาศัยหนาแน่นใจกลางเมือง โดยเฉพาะบริเวณริมคลองบางซื่อ และซอยโชคชัยร่วมมิตร (ซอยรัชดาภิเษก 19 หรือซอยวิภาวดีรังสิต 16) ที่เป็นซอยเชื่อมต่อจากถนนรัชดาภิเษก ออกสู่ถนนวิภาวดีรังสิต บริเวณด้านหลังบริษัทการบินไทย สำนักงานใหญ่ มีชุมชนทั้งที่เป็นบ้านเดี่ยวและคอนโดมิเนียมอยู่จำนวนมาก

เนื่องจากบริเวณโดยรอบสถานีแห่งนี้ไม่มีสถานที่สำคัญใกล้เคียงที่มีความโดดเด่นเพียงพอ นอกเหนือไปจากซอยโชคชัยร่วมมิตร ดังนั้นจึงตั้งชื่อสถานีตามถนนรัชดาภิเษกที่เป็นถนนสายหลัก โดยก่อนหน้าที่จะมีการก่อสร้างโครงการรถไฟฟ้ามหานคร สถานีแห่งนี้ได้ใช้ชื่อว่า "สถานีรัชดา" และได้เปลี่ยนมาใช้ชื่อ "สถานีรัชดาภิเษก" ในภายหลัง เพื่อให้ถูกต้องตามชื่อถนนอย่างเป็นทางการ

## แผนผังสถานี

## รายละเอียดของสถานี
#### สีสัญลักษณ์ของสถานี
ใช้สีชมพูตกแต่งกระเบื้องที่เสา ผนังและขอบด้านบนของแนวประตูกั้นชานชาลา

#### รูปแบบของสถานี
เป็นสถานีใต้ดิน กว้าง 23 เมตร ยาว 226 เมตร ระดับชานชาลาอยู่ลึก 19 เมตรจากผิวดิน เป็นชานชาลาแบบเกาะกลาง (Station with Central Platform)

#### ทางเข้า-ออก
250px|thumb|ทางเข้า-ออกที่ 1
* **1** โรงเรียนปัญจทรัพย์, โรงแรมเจ้าพระยาปาร์ค, ป้ายรถประจำทางไปสี่แยกรัชดาภิเษก-ลาดพร้าว
* **2** ซอยโชคชัยร่วมมิตร, ลานจอดรถฟรีริมถนนรัชดาภิเษก, ป้ายรถประจำทางไปสี่แยกรัชดาภิเษก-ลาดพร้าว
* **3** อาคารโอลิมเปียไทย ทาวเวอร์, ป้ายรถประจำทางไปสี่แยกรัชดาภิเษก-สุทธิสาร
* **4** ซอยรัชดาภิเษก 24, ลานจอดรถของสถานี, อาคารพี.กะรัต, ป้ายรถประจำทางไปสี่แยกรัชดาภิเษก-สุทธิสาร (ลิฟต์)

#### การจัดพื้นที่ในตัวสถานี
แบ่งเป็น 4 ชั้น ประกอบด้วย
* **1** ชั้นศูนย์การค้า เมโทรมอลล์
* **2** ชั้นออกบัตรโดยสาร
* **3** ชั้นชานชาลา

## สิ่งอำนวยความสะดวก
* ลานจอดรถ 30 คัน บริเวณทางเข้า-ออกหมายเลข 4
* ลิฟท์สำหรับผู้พิการ ทางเข้า-ออกหมายเลข 4 (อาคารพี.กะรัต)

## ศูนย์การค้าภายในสถานี
ภายในสถานีรัชดาภิเษก ได้จัดให้มีส่วนร้านค้าหรือ เมโทรมอลล์ ที่ชั้นบนสุดของสถานี แต่ขณะนี้ยังไม่เปิดให้บริการ ซึ่งก่อนหน้านี้เมื่อปี พ.ศ. 2549 ทางบริษัท เมโทร มอลล์ ดีเวลลอปเมนท์ ผู้บริหารพื้นที่ค้าปลีกสถานีรถไฟฟ้าใต้ดิน เคยวางแผนจะเปิดให้บริการเมโทรมอลล์ที่สถานีแห่งนี้เป็นสถานีที่ 3 ถัดจากสถานีสุขุมวิทและพหลโยธิน ด้วยรูปแบบ "เลิร์นนิ่งสเตชัน" หรือสถานีแห่งการเรียนรู้ ที่แบ่งพื้นที่ 80% สำหรับโรงเรียนกวดวิชาได้ประมาณ 10 โรงเรียน และพื้นที่ 20% สำหรับบริการทั่วไป เป็นรูปแบบศูนย์การค้าที่เฉพาะทางมากขึ้น เนื่องจากโดยรอบสถานีมีโรงเรียนและสถานศึกษาอยู่มาก แต่จนถึงขณะนี้ยังไม่มีความคืบหน้าแต่อย่างใด 

## เวลาให้บริการ

## รถโดยสารประจำทาง
* **ถนนรัชดาภิเษก** สาย 73 136 137 179 185 206 514 517

## สถานที่สำคัญใกล้เคียง
thumb|แผนผังบริเวณสถานี
* โรงเรียนปัญจทรัพย์
* ศูนย์ศิลปะฮอฟอาร์ท

## อ้างอิง

## แหล่งข้อมูลอื่น

* แผนที่จากเว็บไซต์บีอีเอ็ม 

หมวดหมู่:สิ่งก่อสร้างตั้งแต่ พ.ศ. 2547
รัชดาภิเษก
รัชดาภิเษก
รัชดาภิเษก
รัตนะ

**รัตนะ** แปลว่า *แก้ว* หมายถึงอัญมณีหรื่อแร่ธาตุที่มีค่า, คน สัตว์ หรือสิ่งของที่ประเสริฐสุด มีค่าสูงสุด หาได้ยาก เช่น เพชร พลอย มุกดามณี

**รัตนะ** ในคำวัดหมายถึงพระพุทธ พระธรรม พระสงฆ์ โดยเรียกเต็มว่า พระไตรรัตน์ บ้าง พระรัตนตรัย บ้าง

**รัตนะ** นิยมนำมาใช้ประกอบกับคำอื่นเพื่อแสดงว่าคนนั้นสิ่งนั้นมีความสำคัญและมีค่ามาก เช่น รัตนโกสินทร์ รัตนบรรลังก์ รัตนกวี นารีรัตน์ บุรุษรัตน์ หัตถีรัตน์ เป็นต้น
 
                     อีกอย่างรัตนะก็สามารถแปลได้ว่า แก้วสามประการ

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
วินด์ฮุก

**วินด์ฮุก** () เป็นเมืองหลวงของสาธารณรัฐนามิเบีย เมืองตั้งอยู่ในบริเวณ Khomas มีประชากร 230,000 คน และเป็นศูนย์กลางการค้าใหญ่ของหนังแกะ จักรวรรดิเยอรมันได้ยึดครองบริเวณดังกล่าวใน ค.ศ. 1885 และมันได้กลายเป็นที่ตั้งของการปกครองอาณานิคมใน ค.ศ. 1892 ในฐานะเมืองหลวงของอาณานิคมแอฟริกาตะวันตกเฉียงใต้-เยอรมัน
ระหว่างสงครามโลกครั้งที่สอง วินด์ฮุกถูกยึดโดยกองทหารแอฟริกาใต้และกลายเป็นดินแดนใต้อาณัติปกครองของแอฟริกาใต้ ภายใต้องค์การสันนิบาตชาติ 

## แหล่งข้อมูลอื่น

* เว็บไซต์อย่างเป็นทางการของนครวินด์ฮุก 
* 2 เว็บแคมแสดงวินด์ฮุกและสภาพอากาศ
* Republikein หนังสือพิมพ์นามิเบีย (ภาษาแอฟริกัน)
* Allgemeine Zeitung Namibias หนังสือพิมพ์นามิเบีย (ภาษาเยอรมัน)
* The Namibian หนังสือพิมพ์นามิเบีย (ภาษาอังกฤษ)

หมวดหมู่:เมืองในประเทศนามิเบีย
หมวดหมู่:เมืองหลวงในทวีปแอฟริกา
Vertigo (แก้ความกำกวม)

**Vertigo** อาจหมายถึง
* อาการรู้สึกหมุน ความหมายในทางการแพทย์ หมายถึงรูปแบบหนึ่งของอาการเวียนศีรษะ
* พิศวาสหลอน ชื่อภาษาไทยของภาพยนตร์เรื่อง *Vertigo* ภาพยนตร์ของอัลเฟร็ด ฮิตช์ค็อก
* Vertigo เป็นชื่อเพลงของวง ยูทู
เลิฟพาเหรด

**เลิฟพาเหรด** ( หมายถึง "ขบวนแห่ความรัก") เป็นเทศกาลและขบวนแห่ที่ได้รับความนิยม มีต้นกำเนิดในปี ค.ศ. 1989 ที่เบอร์ลิน และปัจจุบันได้ขยายออกไปทั่วโลก เลิฟพาเหรดเคยถูกจัดใน เทลอาวีฟ, เม็กซิโกซิตี, อคาปุลโก, เวียนนา, เคปทาวน์, ซานฟรานซิสโก, ลีดส์, ซิดนีย์, และซานดิอาโก แต่มีเพียงเลิฟพาเหรดในเทลอาวีฟ, ซานติอาโก, และเบอร์ลิน เท่านั้นที่ยังคงจัดต่อเนื่องอยู่

## ประวัติ
เลิฟพาเหรดมีต้นตอมาจากกระแสความเปลี่ยนแปลงในยุโรป. ใน ค.ศ. 1989 มันถูกจัดขึ้นเป็นครั้งแรก 4 เดือนก่อนการทำลายกำแพงเบอร์ลิน งานเริ่มขึ้นโดย เบอร์ลินอันเดอร์กราวนด์ โดยความคิดริเริ่มของ Matthias Roeingh หรือที่รู้จักกันในชื่อ "Dr. Motte" ขบวนดังกล่าวถูกจัดขึ้นในฐานะการเดินขบวนทางการเมืองเพื่อสันติภาพและความเข้าใจระหว่างนานาชาติผ่านทางเสียงดนตรี

thumb|เอสเซิน 2007

## ในวัฒนธรรมสมัยนิยม
* เทศกาลนี้เป็นแรงบันดาลใจให้กับเพลงเต้นรำอมตะใน ค.ศ. 1998 "Meet Her At The Love Parade" โดย Da Hool
* เลิฟพาเหรดปรากฏในภาพยนตร์ *[[Chasing Liberty]]* (ค.ศ. 2004)
* ภาพยนตร์เรื่อง *[[Be Angeled]]* ทั้งเรื่องถ่ายทำที่ เลิฟพาเหรด 2000 และมีดีเจมากประสบการณ์หลายรายปรากฏอยู่ในภาพยนตร์ เช่น Lexy, และ Mark Spoon ผู้ล่วงลับ
* 10 นาทีแรกของภาพยนตร์เยอรมันเรื่อง *[[Julietta]]* ถ่ายทำที่ เลิฟพาเหรด 2001 และท้องเรื่องยังดำเนินไปรอบ ๆ เหตุการณ์ที่เกิดขึ้นกับตัวละครหลักในเลิฟพาเหรด
* เทศกาลดังกล่าวถูกนำเป็นประเด็นในเพลง "Dear Jessie" ของ Rollergirl ในปี ค.ศ. 1999

## แหล่งข้อมูลอื่น
* Love Parade Berlin  เลิฟพาเหรดเบอร์ลิน
* Berlin Life: 'The Death of Dance?' A history of the Berlin Love Parade ประวัติของเบอร์ลินเลิฟพาเหรด 
* San Francisco Love Fest  (ก่อนหน้านี้ชื่อ Love Parade San Francisco)
* Love Parade Mexico City  
* Love Parade Caracas  
* Love Parade Santiago  

### ห้องภาพ
* 2005 San Francisco Love Parade photo gallery 
* Loveparade-Pictures 
* San Francisco Love Parade & Love Fest Pictures
* Love- and Streetparade pictures
* Loveparade Berlin picture gallery 

หมวดหมู่:เทศกาลดนตรี
หมวดหมู่:ดนตรีอิเล็กทรอนิกส์
หมวดหมู่:ขบวนแห่
วินโดวส์-1251

**วินโดวส์-1251** คือการเข้ารหัสอักขระแบบ 8 บิตชนิดหนึ่ง ถูกออกแบบขึ้นเพื่อให้ครอบคลุมภาษาที่ใช้อักษรซีริลลิก อย่างเช่น ภาษารัสเซีย ภาษาบัลแกเรีย เป็นต้น แต่การเข้ารหัสอักขระนี้นิยมใช้เฉพาะภาษาเซอร์เบียและภาษาบัลแกเรีย

การเข้ารหัสอักขระ Windows-1251 และ KOI8-R (หรือสำหรับภาษายูเครนคือ KOI8-U) มีการใช้งานมากกว่า ISO 8859-5 ซึ่งไม่ได้รับความนิยมอย่างจริงจัง ทางออกในอนาคตคือการใช้ยูนิโคดเข้ามาแทนที่

ในตารางข้างบนนี้ 20 คือเว้นวรรค A0 คือเว้นวรรคแบบไม่ตัดคำ และ AD คือยัติภังค์เผื่อเลือก

## แหล่งข้อมูลอื่น
* http://www.microsoft.com/globaldev/reference/sbcs/1251.htm
* Universal Cyrillic decoder

หมวดหมู่:รหัสอักขระ
.cn

**.cn** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศจีน เริ่มใช้ครั้งแรกเมื่อ พ.ศ. 2530

## ดูเพิ่ม
* Domain Name System
* โดเมนระดับบนสุดตามรหัสประเทศ

bs
.cy

**.cy** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับสาธารณรัฐไซปรัสเหนือ เริ่มใช้ครั้งแรกเมื่อ พ.ศ. 2537

## ดูเพิ่ม
* Domain Name System
* โดเมนระดับบนสุดตามรหัสประเทศ

cy
.eg

Gเป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอียิปต์ เริ่มใช้ครั้งแรกเมื่อ พ.ศ. 2563

## ดูเพิ่ม
* Domain Name System
* โดเมนระดับบนสุดตามรหัสประเทศ

eg
พิณเบส

**พิณเบส** เป็นเครื่องดนตรีไทยภาคอีสานที่เพิ่งคิดค้นขึ้นเมื่อไม่นานมานี้ โดยผสมผสานเครื่องดนตรีสองชนิดคือ พิณและกีตาร์เบส  พิณเบสมีรูปร่างคล้ายพิณ แต่มีขนาด จำนวนสาย รวมไปถึงวิธีบรรเลงเหมือนกับกีตาร์เบส 

พิณเบสเป็นเครื่องดนตรีประเภทเครื่องสาย บรรเลงโดยการดีดด้วยนิ้ว เป็นเครื่องดนตรีไฟฟ้า ให้เสียงที่ทุ้มต่ำ ใช้บรรเลงเพื่อประกอบจังหวะ นิยมใช้บรรเลงในวงโปงลาง โดยเข้ามาแทนที่ไหซอง ซึ่งมีข้อจำกัดเรื่องเสียงที่เบาและบรรเลงโน้ตได้น้อยกว่ามาก

พิณเบส
หมวดหมู่:กีตาร์
โช ซึง-ฮี

**โช ซึง-ฮี** (, 18 มกราคม พ.ศ. 2527 – 16 เมษายน พ.ศ. 2550) เป็นนักศึกษาชาวเกาหลีใต้ ผู้ก่อเหตุการสังหารหมู่ที่มหาวิทยาลัยเวอร์จิเนียเทคในวันที่ 16 เมษายน พ.ศ. 2550 ยิงปืนใส่เพื่อนนักศึกษาและอาจารย์ในมหาวิทยาลัยเวอร์จิเนียเทคที่ตัวเองศึกษาอยู่ ทำให้มีผู้เสียชีวิต 32 ราย ก่อนใช้ปืนฆ่าตัวตายตาม

## ประวัติ
ครอบครัวของโชมาจากครอบครัวยากจนบริเวณชานโซล เมืองหลวงของเกาหลีใต้ พ.ศ. 2535 เมื่อโชมีอายุได้ 8 ขวบ ครอบครัวเขาได้อพยพไปสหรัฐอเมริกา เพื่อไขว่คว้าหาชีวิตที่ดีกว่า พ่อแม่ของโชทำงานร้านซักแห้ง

เดวิด สค็อต เพื่อนที่เรียนโรงเรียนเวลต์ฟีลกับโชบอกถึงนิสัยของเพื่อนร่วมชั้นว่า "เขาไม่เคยพูดเลยสักคำ" สค็อตยังบอกอีกว่าตลอดเวลาที่เรียนด้วยกันในแต่ละปี เขาจะพูดเพียงไม่กี่ประโยคเมื่อครูถามเขา หรือไม่ก็มีแต่บ่นอะไรพึมพำ นอกจากนี้โชยังไม่ค่อยสบตากับคนอื่นด้วย เพื่อน ๆ จึงมักรู้จักโชในภาพของผู้ชายเงียบขรึม

โชเรียนเอกภาษาอังกฤษที่มหาวิทยาลัยเวอร์จิเนียเทค ยังเป็นคนที่มีเพื่อนน้อย และไม่ค่อยมีใครรู้จักมากนัก ทำให้ยากต่อการหาข้อมูลของนายโชผู้นี้

ขณะนี้ยังไม่เป็นที่แน่ชัดว่าสาเหตุการก่อเหตุสังหารหมู่มาจากอะไร มีเพียงจดหมายที่พบในห้องพักของโชที่แสดงให้เห็นถึงการต่อต้านพวกเด็กรวยและผู้หญิง และข้อความที่ว่า "พวกแกทำให้ฉันต้องทำแบบนี้" พร้อมกับนิยายสยองอีก 2 เรื่อง ที่เพื่อน ๆ และอาจารย์อ่านแล้วเหมือนตกอยู่ในฝันร้าย

## อ้างอิง

## แหล่งข้อมูลอื่น
* Cho Seung Hui's Anger: Our Children Are Listening
* Why Was Cho Able to Buy a Gun?,24 April 2007,*Time*
* ‘We forgive you’ — Cho included in memorial 
* Search warrant for Cho's on-campus residence 
* Video excerpts of the manifesto mailed to NBC 
* Cho's mental evaluation form ,December 2005, hosted by *The Washington Post*
* Virginia Tech Massacre - Front page at MSNBC
* Cho video clips and manifesto - MSNBC (NBC)

หมวดหมู่:อาชญากรชาวอเมริกัน
หมวดหมู่:ชาวอเมริกันเชื้อสายเกาหลี
หมวดหมู่:คริสต์ศาสนิกชนชาวเกาหลีใต้
หมวดหมู่:บุคคลจากอาซัน
หมวดหมู่:ผู้ฆ่าตัวตายด้วยอาวุธปืน
กระเทียมต้น

**กระเทียมต้น**  (L.), บางครั้งใช้ว่า *Allium porrum* เป็นพืชผักชนิดหนึ่งอยู่ในกลุ่มเดียวกับหอมและกระเทียม ในวงศ์ Amaryllidaceae วงศ์ย่อย Allioideae ผักที่ใกล้เคียงคือกระเทียมโทน (elephant garlic) และ kurrat ซึ่งเป็นสปีชีส์ย่อยของ *Allium ampeloprasum* และใช้เป็นอาหารได้ต่างกัน ส่วนที่กินได้ของกระเทียมต้นคือส่วนของกาบใบซึ่งบางครั้งเรียกว่าต้นหรือก้าน

## ลักษณะทางพฤกษศาสตร์
ไม้ล้มลุกสองปี สูง 0.4 - 1 ม. มีกลิ่นอ่อนกว่ากระเทียม มีเหง้าขนาดเล็ก รูปไข่ สีขาว ไม่แบ่งเป็นหลายกลีบเช่นกระเทียม

### ใบ
ใบเดี่ยว ขึ้นมาจากดิน เรียงซ้อนสลับ แบนเป็นแถบแคบ กว้าง 1.2 - 5 ซม. ยาว 30 - 90 ซม. ปลายแหลม ขอบเรียบและพับทบเป็นสันตลอดความยาวของใบ โคนใบแผ่เป็นแผ่นและเชื่อมติดกันเป็นวงรอบใบที่อ่อนกว่าและก้านช่อดอกทำให้เกิดเป็นลำต้นเทียม ปลายใบสีเขียวและสีจะค่อย ๆ จางลงจนกระทั่งถึงโคนใบ ส่วนที่หุ้มหัวอยู่จะมีสีขาวหรือขาวอมเขียว.

### ดอก
ช่อดอกเป็นแบบช่อซี่ร่มแน่น ขนาดใหญ่ กลม มีดอกเล็ก ๆ จำนวนมากประมาณ 50 ดอก ก้านดอกย่อยยาว 1.2 - 2.5 ซม. ไม่มีตะเกียง มีใบประดับ 1 ใบ เป็นจะงอยยาวแหลมหุ้มช่อดอกขณะที่ยังตูมอยู่ แต่พอช่อดอกบานใบประดับจะเปิดอ้าออกและห้อยลง ก้านช่อดอกเป็นก้านโดด เรียบ รูปทรงกระบอกตัน ยาว 0.6 - 1 ม. ดอกสมบูรณ์เพศ กลีบรวม 6 กลีบ สีชมพู รูปไข่ ยาว 5 - 6 มม. แยกจากกันหรือติดกันที่โคน เกสรเพศผู้ 6 อัน ติดที่โคนของกลีบรวม อับเรณูมักยื่นขึ้นมาสูงกว่าส่วนอื่น ๆ ของดอก รังไข่ 3 ช่อง มีออวุล 1 - 2 เม็ด ผลเล็กเป็นกระเปาะสั้น ๆ มี 3 พู เมล็ดเล็ก สีดำ

### ราก
กระเทียมต้นประกอบด้วยราก (root) สองระบบคือระบบรากฝอย (fibrous root system) และขนราก (root hair)

### ลำต้น
มีลักษณะเป็นแผ่นอยู่ระหว่างลำต้นเทียม และราก
thumb|left|150px|กระเทียมต้นพร้อมขาย

## ถิ่นกำเนิด
ทวีปยุโรปและทางตะวันตกของทวีปเอเชีย

## การใช้ประโยชน์
ใช้เป็นอาหาร โดยใช้ส่วนของลำต้นเทียมปรุงเป็นอาหารได้หลายอย่าง ใช้ปรุงรสและแต่งกลิ่นอาหาร ในประเทศแถบอากาศหนาวใช้เป็นเครื่องเทศ เป็นยาฆ่าเชื้อในลำไส้ ขับเสมหะ ขับปัสสาวะ บำบัดโรคไขข้ออักเสบ โรคตับ และใช้เป็นยาพอก 

## อ้างอิง

หมวดหมู่:อาหารเวลส์
หอมใหญ่

**หอมใหญ่** หรือ **หัวหอม** เป็นพืชหัว (bulb) ปลูกได้ในช่วงฤดูหนาว สามารถปลูกได้ในดินทุกชนิดที่มีการระบายน้ำและอากาศดี เจริญได้ดีที่ค่าความเป็นกรด-เบสช่วง 6.0–6.8 อุณหภูมิที่เหมาะสมอยู่ในช่วง 15–24 องศาเซลเซียส และมีความเค็มของดินปานกลาง เป็นพืชล้มลุก ตระกูลเดียวกับหอมแดง ต้นสูงประมาณ 30-40 เซนติเมตร ลำต้นเป็นหัวอยู่ใต้ดิน มีลักษณะกลม มีเปลือกนอกบางๆหุ้มอยู่ เมื่อแห้งจะมีสีน้ำตาลอ่อน ภายในเป็นกาบสีขาวซ้อนกัน ลักษณะของดอกมีสีขาว เป็นช่อ มีดอกย่อยเป็นจำนวนมาก ก้านช่อดอกยาว แทงออกจากลำต้นใต้ดิน 
ช่วงเวลาในการเพาะปลูกและเก็บผลผลิต : ให้ผลผลิต 2 ครั้งใน 1 ปี คือ ช่วงเดือน มกราคม ถึง เมษายน และในช่วงเดือน พฤศจิกายน ถึง กุมภาพันธ์

## สรรพคุณ
หอมใหญ่ช่วยลดการอุดตันไขมันในเส้นเลือด ลดคลอเลสเตอรอลในเลือด ช่วยเพิ่มไขมันชนิดดี (HDL: High-density lipoproteins) และช่วยทำหน้าที่ป้องกันโรคหลอดเลือดหัวใจอุดตัน สารกำมะถันในหอมใหญ่ช่วยยับยั้งการก่อตัวของเซลล์มะเร็ง เมื่อตำผสมกับเหล้าเล็กน้อยแล้วนำมาพอก จะลดการอักเสบอาการบวมได้

## อ้างอิง
* หนังสืออาหารเป็นยา ทางเลือกที่ไม่ต้องใช้ยา
* หนังสือผักพื้นบ้าน: อาหารที่ไม่ควรมองข้าม
* สุรศักดิ์ ละลอกน้ำ ชรินดา สุขแสนชนานันท์ สมเกียรติ พรพิสุทธิมาศ สุภาภรณ์ ศิริโสภณา สายสุณีย์ ลิ้มชูวงศ์ . 2551. การลดความเครียดจากเกลือในรากหอมใหญ่ด้วยกลีเซอรอล บีเทน และโพรลีน. Proceedings นเรศวรวิจัย ครั้งที่ 4 

หมวดหมู่:วงศ์พลับพลึง
หมวดหมู่:สมุนไพร
หมวดหมู่:พืชที่มีฤทธิ์ยับยั้งมะเร็ง
หมวดหมู่:ผัก
หมวดหมู่:พืชหัว
หอมต้นเดี่ยว

**หอมต้นเดี่ยว** มักเรียกว่า *ต้นหอม* ภาษาอีสานเรียก *ผักบั่ว* เป็นพืชในสกุล *Allium* ที่สามารถรับประทานได้

## ลักษณะทางพฤกษศาสตร์
ต้นหอมเป็นพืชล้มลุกขนาดเล็กตระกูลเดียวกับกระเทียม มีหัวสีขาวบ้างก็ปนสีม่วงอยู่ใต้ดิน ทำหน้าที่สะสมอาหาร ใบเป็นท่อยาว ปลายแหลม ภายในกลวง ดอกมีสีขาวออกเป็นช่อ ก้านช่อดอกยาว ช่อดอกเมื่อบานมีลักษณะคล้ายร่ม มีดอกย่อยเป็นจำนวนมาก 
ต้นหอมกินได้ทั้งใบ ดอก และหัว มีกลิ่นฉุนและรสซ่า นิยมนำไปกินเป็นผักเคียงกับอาหารชนิดอื่น ๆ เช่น ข้าวหมูแดง ส่วนใบใช้ตกแต่งโรยหน้าอาหาร และใส่ในต้ม ผัด ยำ แกงต่าง ๆ หรือนำไปดอง

## คุณค่าทางโภชนาการ
thumb|250px|ต้นหอมซอย
ต้นหอมสด 100 กรัม ให้พลังงาน 32 กิโลแคลอรี ประกอบด้วย โซเดียม 16 มิลลิกรัม คาร์โบไฮเดรต 7.3 กรัม เส้นใย 2.6 กรัม น้ำตาล 2.3 กรัม โปรตีน 1.8 กรัม โพแทสเซียม 276 มิลลิกรัม

## สรรพคุณ
ต้นหอมช่วยในการขับเหงื่อและบำรุงหัวใจ ถ้ากินสด ๆ อย่างต่อเนื่องสามารถลดไขมันในเส้นเลือดได้ ถ้านำต้นหอม 5-6 ก้าน ต้มกับขิง 2 แว่น กรองน้ำดื่ม ขับเหงื่อ ลดไข้

## สรรพคุณทางยา
ใช้แก้หวัด คัดจมูก น้ำมูกไหล โดยการใช้ใบหรือหัวทุบพอแตกใส่ในเหล้าขาว

## อ้างอิง
* หนังสืออาหารเป็นยา ทางเลือกที่ไม่ต้องใช้ยา
* หนังสือผักพื้นบ้าน: อาหารที่ไม่ควรมองข้าม
* หนังสือผัก 333 ชนิด คุณค่าอาหารและการกิน สำนักพิมพ์แสงแดด, กรุงเทพฯ , 2548.

หมวดหมู่:วงศ์พลับพลึง        
หมวดหมู่:อาหารไอร์แลนด์เหนือ
หมวดหมู่:พืชหัว
ข่อย

**ข่อย** () มีชื่อทางการค้าคือ Siamese rough bush, Tooth brush tree ส่วนชื่อพื้นเมืองอื่นได้แก่ กักไม้ฝอย (ภาคเหนือ), ข่อย (ทั่วไป), ซะโยเส่ (กะเหรี่ยงแม่ฮ่องสอน), ตองขะแหน่ (กะเหรี่ยงกาญจนบุรี), ข่อย(ร้อยเอ็ด), สะนาย (เขมร)

## ลักษณะทางพฤกษศาสตร์
ข่อยเป็นไม้ยืนต้นขนาดเล็กถึงกลาง สูง 5–15 เมตร ไม่ผลัดใบ ลำต้น ค่อนข้างคดงอ มีปุ่มปมอยู่รอบ ๆ ต้น หรือเป็นพูเป็นร่องทั่วไป อาจจะขึ้นเป็นต้นเดียว หรือเป็นกลุ่ม แตกกิ่งต่ำ กิ่งก้านสาขามาก เปลือกสีเทาอ่อน เปลือกแตกเป็นแผ่นบาง ๆ มียางสีขาวเหนียวซึมออกมา ใบเป็นใบเดี่ยวเรียงสลับมีขนาดเล็ก รูปใบรีแกมรูปไข่กลับ กว้าง 2–3.5 เซนติเมตร ยาว 4–7 เซนติเมตร เนื้อใบค่อนข้างหนา ผิวสากเหมือนกระดาษทรายทั้งสองด้าน ดอกเป็นช่อสีขาวเหลืองอ่อน ออกตามปลายกิ่ง ดอกเดี่ยวแต่รวมกันเป็นกระจุก ดอกเพศผู้และเพศเมียอยู่ต่างดอกกัน ผลสดกลม เมล็ดมีขนาดโตเท่าเมล็ดพริกไทย มีเนื้อเยื่อหุ้ม ผลแก่จัดจะมีสีเหลือง ซึ่งมีรสหวาน นกจะชอบกินผลข่อย

## สรรพคุณทางยา
* **กิ่งข่อย** ใช้ในการแปรง ฟันแทนแปรงสีฟันได้ แต่ต้องทุบให้นิ่มๆก่อน
* **เปลือก** สามารถรักษาแผล แก้ท้องร่วง ดับพิษภายใน ทาริดสีดวงแก้พยาธิผิวหนัง และเมื่อต้มกับเกลือจะได้เป็นยาอมแก้รำมะนาด
* **ยาง** มีน้ำย่อยชื่อ milk (lotting enzyme) ใช้ย่อยน้ำนม
* **ราก** สามารถนำมารักษาแผลได้
* **แก่น / เนื้อ** คนเชียงใหม่ใช้แก่นข่อยหั่นเป็นฝอยมวนเป็นบุหรี่สูบแก้ริดสีดวงจมูก
* **เมล็ด** นำมารับประทานเป็นยาอายุวัฒนะได้ และทำให้เจริญอาหาร

## อ้างอิง

หมวดหมู่:สมุนไพร
หมวดหมู่:วงศ์ขนุน
อิกัวนา

**อิกัวนา** (อังกฤษและ) เป็นสัตว์เลื้อยคลานจำพวกกิ้งก่าในสกุล *Iguana* ในวงศ์อิกัวนา (Iguanidae) และในวงศ์ย่อย Iguaninae

พบกระจายพันธุ์ในเม็กซิโก, อเมริกากลาง รวมทั้งเกาะต่าง ๆ ในภูมิภาคแคริบเบียนและพอลินีเซีย 

กิ้งก่าสกุลนี้ถูกกล่าวถึงครั้งแรกในเชิงวิทยาศาสตร์เมื่อปี ค.ศ. 1768 โดยโยเซฟุส นิโคเลาส์ เลาเรนที นักธรรมชาติวิทยาชาวออสเตรียในหนังสือของตนเองที่ชื่อว่า *Specimen medicum*, *Exhibens synopsin  Reptilium Emendatam cum Experimentis circia venena* 

มีความยาวมากกว่า 20 เซนติเมตร โดยมีรูปร่างลักษณะคล้ายกับตะกอง (*Physignathus cocincinus*) ซึ่งอยู่ในวงศ์ Agamidae ที่พบในภูมิภาคเอเชียตะวันออกเฉียงใต้และออสเตรเลีย แต่มีพฤติกรรมที่แตกต่างกัน คือ เป็นกิ้งก่าที่กินพืชเป็นอาหาร และส่วนใหญ่จะอาศัยและหากินบนต้นไม้ ไม่ค่อยลงมาบนพื้นดิน

แบ่งออกได้เป็น 2 ชนิด คือ

* อิกัวนาเลสเซอร์แอนทิลลีส, *I. delicatissima*
* อิกัวนาเขียว, *I. iguana*

โดยเฉพาะอย่างยิ่งในชนิด *I. iguana* พบกระจายพันธุ์อย่างกว้างขวางและเป็นที่รู้จักกันมากกว่า นิยมเลี้ยงกันเป็นสัตว์เลี้ยง จนกลายเป็นชนิดพันธุ์ต่างถิ่นในบางประเทศ และนิยมรับประทานเนื้อกันเป็นอาหารพื้นเมืองของภูมิภาคอเมริกาใต้

คำว่า "อิกัวนา" เป็นศัพท์ที่แปลงมาจากภาษาของชาวไตโนซึ่งเป็นชนพื้นเมืองของแถบแคริบเบียนมาจากคำว่า *Iwana*

## อ้างอิง

## แหล่งข้อมูลอื่น

หมวดหมู่:วงศ์อิกัวนา
มอร์นิงมุซุเมะ ทันโจ 10 เน็งคิเน็นไต

**มอร์นิงมุซุเมะ ทันโจ 10 เน็งคิเน็นไต** (ญี่ปุ่น: モーニング娘。誕生10年記念隊 / โรมะจิ: Mōningu Musume. Tanjō Jyūnen Kinentai / อังกฤษ: Morning Musume Tanjo 10 Nen Kinentai / แปล: *กลุ่มฉลองครบรอบ 10 ปีของมอร์นิงมุซุเมะ*) คือ กลุ่มนักร้องพิเศษที่สร้างขึ้นมาเพื่อฉลองครบรอบ 10 ปีแห่งการก่อตั้งกลุ่มนักร้องหญิงญี่ปุ่น "มอร์นิงมุซุเมะ" (モーニング娘。) โดยสมาชิกรุ่นก่อตั้งของกลุ่มประกอบไปด้วยสมาชิกของมอร์นิงมุซุเมะทั้งอดีตและปัจจุบันรวมทั้งสิ้น 5 คน ได้แก่ คาโอริ อีดะ นัตสึมิ อาเบะ มากิ โกะโต ริสะ นีงากิ และโคฮารุ คูซูมิ แต่หลังจากที่มากิ โกะโต ประกาศ 'สำเร็จการศึกษา' จากเฮลโล! โปรเจกต์ ซึ่งเป็นต้นสังกัดของมอร์นิงมุซุเมะ ไปเมื่อเดือนตุลาคม พ.ศ. 2550 สมาชิกของกลุ่มอย่างไม่เป็นทางการก็เหลือทั้งสิ้น 4 คน

## ประวัติ
มอร์นิงมุซุเมะ ทันโจ 10 เน็งคิเน็มไต ได้รับการก่อตั้งขึ้นมาช่วงต้นปี พ.ศ. 2550 เพื่อใช้ในการฉลองครบรอบ 10 ปีแห่งการก่อตั้งกลุ่มนักร้อง *[[มอร์นิงมุซุเมะ]]* สมาชิกของกลุ่มประกอบด้วยสมาชิกทั้งอดีตและปัจจุบันของมอร์นิงมุซุเมะจำนวน 5 คน (จาก 5 รุ่น) ได้แก่ คาโอริ อีดะ, นัตสึมิ อาเบะ, มากิ โกะโต, ริสะ นีงากิ และโคฮารุ คูซูมิ 

ผลงานหลักของกลุ่มนี้คือเพลงซิงเกิลที่ชื่อ "โบกูระกะอิกิรุ มายเอเชีย" (僕らが生きる MY ASIA)  โดยผลงานชิ้นนี้มีเนื้อหาที่ตั้งใจจะทำให้ผู้ฟังรำลึกถึงจุดเริ่มต้นของกลุ่มนี้เมื่อ 10 ปีที่แล้ว

ในช่วงวันเสาร์ที่ 11 สิงหาคม จนถึงวันเสาร์ที่ 1 กันยายน พ.ศ. 2550 มอร์นิงมุซุเมะ ทันโจ 10 เน็งคิเน็นไต จะตระเวนแสดงคอนเสิร์ต ณ สนามกีฬาในประเทศญี่ปุ่น 6 สนามด้วยกัน โดยใช้ชื่อคอนเสิร์ตว่า "มอร์นิงมุซุเมะ ทันโจ 10 เน็งคิเน็นไต คอนเสิร์ตทัวร์ 2007 นัตสึ ~แธงกิวมายเดียเรสต์~" (モーニング娘。誕生10年記念隊 2007夏 ～サンキュー My Dearest～)

## ผลงาน
### [[ซิงเกิลซีดี]]

### [[ซิงเกิลดีวีดี]]

## อ้างอิง

## ดูเพิ่ม
* เฮลโล! โปรเจกต์
* มอร์นิงมุซุเมะ

## แหล่งข้อมูลอื่น
* Morning Musume Tanjou 10nen Kinentai  ใน Wiki.theppn   

หมวดหมู่:เฮลโล! โปรเจกต์
หมวดหมู่:มอร์นิงมุซุเมะ
หมวดหมู่:กลุ่มนักร้องย่อยของมอร์นิงมุซุเมะ
หมวดหมู่:เกิร์ลกรุปญี่ปุ่น
กลีเซอ 581 ซี

**กลีเซอ 581 ซี** () หรือ **Gl 581 c** เป็นดาวเคราะห์นอกระบบโคจรรอบดาวแคระแดง กลีเซอ 581 ในกลุ่มดาวคันชั่ง อยู่ห่างจากโลกประมาณ 20.5 ปีแสง ชื่อกลีเซอ 581 เป็นชื่อดาวฤกษ์ในบัญชีดาวของ วิลเฮล์ม กลีเซอ นักดาราศาสตร์ชาวเยอรมัน

## กายภาพ
นักดาราศาสตร์คะเนกันว่ามันมีมวลสารมากกว่าโลกประมาณห้าเท่า เท่าที่สำรวจ กลีเซอ 581 ซี มีรัศมีใหญ่กว่าโลกน่าจะประมาณ 50% น่าจะมีแรงโน้มถ่วงบนพื้นดาวเคราะห์มากกว่าบนโลกประมาณ 2.2 เท่า ตอนแรก ดาวเคราะห์ดวงนี้ถูกสันนิษฐานว่าอยู่ในเขตอาศัยได้ แต่ ณ ตอนนี้ได้คิดว่าดาวเคราะห์ดวงนี้น่าจะคล้ายคลึงกับดาวศุกร์มากกว่า

## วงโคจร
กลีเซอ 581 ซี มีคาบการโคจร (หรือ "ปี" หนึ่งของดาวเคราะห์) ประมาณสิบสามวันของโลก วงโคจรของมันใกล้ดาวฤกษ์ที่ศูนย์กลางมากกว่าระยะห่างระหว่างโลกกับดวงอาทิตย์ประมาณ 14 เท่า หรือคิดเป็นระยะทางประมาณ 11 ล้านกิโลเมตร ขณะที่โลกอยู่ห่างจากดวงอาทิตย์ 150 ล้านกิโลเมตร

## การค้นพบ
ดาวเคราะห์ดวงนี้ถูกค้นพบโดยทีมของ สตีเฟน ยูดรี (Stéphane Udry) ของที่ศูนย์สังเกตการณ์เจนีวา ในประเทศสวิตเซอร์แลนด์ ซึ่งได้ประกาศการค้นพบในวันที่ 24 เมษายน พ.ศ. 2550 โดยใช้อุปกรณ์ตรวจวัดความเร็วเชิงรัศมีของดาวฤกษ์ความแม่นยำสูง (HARPS) ของหอดูดาวท้องฟ้าซีกใต้แห่งยุโรป ซึ่งติดตั้งบนกล้องโทรทรรศน์อีเอสโอขนาด 3.6 เมตร ในหอดูดาวลาซิลลา ประเทศชิลี

## อ้างอิง

* New 'super-Earth' found in space BBC News. 25-4-2007

หมวดหมู่:ดาวเคราะห์นอกระบบ
หมวดหมู่:กลุ่มดาวคันชั่ง
หมวดหมู่:กลีเซอ 581
หมวดหมู่:ดาวเคราะห์นอกระบบที่ค้นพบในปี พ.ศ. 2550
หมวดหมู่:ดาวเคราะห์นอกระบบที่ตรวจพบโดยวิธีวัดความเร็วแนวเล็ง
สถานแสดงพันธุ์สัตว์น้ำบึงฉวากเฉลิมพระเกียรติ

[thumb|[ปลาซิวอ้าว (อังกฤษ: Apollo shark) ที่สถานแสดงพันธุ์สัตว์น้ำบึงฉวากเฉลิมพระเกียรติ]]
**สถานแสดงพันธุ์สัตว์น้ำบึงฉวากเฉลิมพระเกียรติ** ตั้งอยู่ที่ตำบลเดิมบาง อำเภอเดิมบางนางบวช จังหวัดสุพรรณบุรี ก่อสร้างเมื่อ พ.ศ. 2539 แล้วเสร็จและเปิดบริการตั้งแต่เดือนกุมภาพันธ์ พ.ศ. 2541 เปิดให้บริการทุกวัน ในเวลา 10.00–15.00 น.

## ประวัติ
ในปี พ.ศ. 2537 จังหวัดสุพรรณบุรีได้เริ่ม ดำเนินการปรับปรุงบูรณะบึงฉวากให้เป็นแหล่งน้ำขนาดใหญ่ เพื่อใช้พื้นที่กักเก็บน้ำไว้ใช้เพื่อการอุปโภคบริโภค และการเพาะปลูกให้แก่ราษฎร ในบริเวณพื้นที่ใกล้เคียง ตลอดจนส่งเสริมเป็นแหล่งท่องเที่ยวของจังหวัด และเป็นแหล่งในการอนุรักษ์ทรัพยากรธรรมชาติและสิ่งแวดล้อมควบคู่ไปด้วย โดยได้รับการสนับสนุนจาก นายบรรหาร ศิลปอาชา อดีตนายกรัฐมนตรี ตลอดจนคำแนะนำอันเป็นประโยชน์ และติดตามความก้าวหน้าในการดำเนินงานอย่างใกล้ชิด ทำให้โครงการสำเร็จอย่างรวดเร็ว

## บึงฉวาก
บึงฉวากเป็นแหล่งน้ำธรรมชาติขนาดใหญ่ อยู่ในพื้นที่ 2 จังหวัด คือ อำเภอเดิมบางนางบวช จังหวัดสุพรรณบุรี กับอำเภอหันคา จังหวัดชัยนาท และรับน้ำจากคูส่งน้ำซึ่งผันน้ำมาจากแม่น้ำท่าจีน อำเภอเดิมบางนางบวช

บึงฉวากมีความกว้างประมาณ 650 เมตร ความยาวประมาณ 6,500 เมตร ระดับน้ำลึกเฉลี่ย 2 เมตร รวมพื้นที่ทั้งหมดประมาณ 1,807 ไร่

## สิ่งก่อสร้าง
*อาคารสถานแสดงพันธุ์สัตว์น้ำหลังที่ 1: รวบรวมพันธุ์สัตว์น้ำจืดและน้ำเค็ม เช่น ปลาม้า (*Boesemania microlepis*), ปลาหนวดพราหมณ์หนวด 14 เส้น (*Polynemus multifilis*), ปลาบ้า (*Leptobarbus hoevenii*), ปลาช่อนงูเห่า (*Channa aurolineatus*), ปลาเสือตอลายใหญ่ (*Datnioides pulcher*), ปลาเทพา (*Pangasius sanitwongsei*) เป็นต้น
*อาคารสถานแสดงพันธุ์สัตว์น้ำหลังที่ 2: มีตู้ปลาขนาดใหญ่บรรจุน้ำได้ 400 ลูกบาศก์เมตร เดินดูปลาได้รอบตู้ มีอุโมงค์ยาวประมาณ 8.5 เมตร ซึ่งเป็นอุโมงค์ปลาน้ำจืดแห่งแรกของประเทศไทย 
*อาคารสถานแสดงพันธุ์สัตว์น้ำหลังที่ 3: มีตู้ปลาทรงกระบอกที่เส้นผ่าศูนย์กลาง 2 เมตร สูง 6.08 เมตร อุโมงค์ปลาใต้ทะเล ซึ่งเป็นอุโมงค์บันไดเลื่อนความยาวกว่า 12.50 เมตร และมีความสูง 9 เมตร บรรจุปลาทะเลชนิดต่าง ๆ เช่น ปลาหมอทะเล (*Epinephelus lanceolatus*), ปลาชะลิน (*Chanos chanos*), ปลาฉลามเสือดาว (*Stegostoma fasciatum*), ปลาโรนันจุดขาว (*Rhynchobatus djiddensis*) และอุโมงค์ปลาฉลาม มีความยาว 16 เมตร กว้าง 6 เมตร นับเป็นอุโมงค์ที่เลี้ยงปลาฉลามที่ใหญ่ที่สุดในเอเชียตะวันออกเฉียงใต้ ภายในมีปลาฉลามชนิดต่าง ๆ ได้แก่ ปลาฉลามเลมอน (*Negaprion brevirostris*), ปลาฉลามครีบดำ (*Carcharhinus melanopterus*), ปลาฉลามเสือดาว (*Stegostoma fasciatum*) และปลาฉลามขี้เซา (*Nebrius ferrugineus *)
*บ่อจระเข้น้ำจืดขนาดพื้นที่ 3 ไร่ ซึ่งเลี้ยงจระเข้พันธุ์พื้นเมืองของไทย ได้แก่ จระเข้น้ำจืด (*Crocodylus siamensis*) และจระเข้น้ำเค็ม (*C. porosus*) มีการแสดงจับจระเข้ทุกวัน วันละ 3 รอบ

## อ้างอิง

* ไปเมืองขุนแผนแวะบึงฉวาก ชม "อะควาเรียม" ใกล้เมืองกรุง (คมชัดลึก)

## แหล่งข้อมูลอื่น
*

บึงฉวากเฉลิมพระเกียรติ
หมวดหมู่:สิ่งก่อสร้างในอำเภอเดิมบางนางบวช
หมวดหมู่:สิ่งก่อสร้างตั้งแต่ พ.ศ. 2539
หมวดหมู่:สถานที่ท่องเที่ยวในจังหวัดสุพรรณบุรี
หมวดหมู่:ก่อตั้งในประเทศไทยในปี พ.ศ. 2541
หมวดหมู่:พิพิธภัณฑ์ที่ก่อตั้งในปี พ.ศ. 2541
บึงฉวาก

**บึงฉวาก** อาจหมายถึง

* บึงฉวาก หรือชื่อทางการ บึงฉวากเฉลิมพระเกียรติ - บึงน้ำจืดขนาดใหญ่
* เขตห้ามล่าสัตว์ป่าบึงฉวาก - เขตห้ามล่าสัตว์ป่าและพื้นที่ชุ่มน้ำ
* สถานแสดงพันธุ์สัตว์น้ำบึงฉวากเฉลิมพระเกียรติ
* อุทยานผักพื้นบ้านเพื่อการยังชีพเฉลิมพระเกียรติ บึงฉวาก
* สวนสัตว์บึงฉวากเฉลิมพระเกียรติ
* ศูนย์พัฒนาการจัดการสัตว์ป่าบึงฉวาก
* ศูนย์รวบรวมพันธุ์ไก่บึงฉวาก
ทากะ มิจิโนกุ

**ทากาโอะ โยชิดะ** () หรือที่รู้จักกันในชื่อ **ทากะ มิจิโนกุ** (TAKA みちのく) นักมวยปล้ำอาชีพชาวญี่ปุ่น ที่ได้ไปปล้ำในต่างประเทศ เคยได้ครองแชมป์รุ่นไลท์เฮฟวี่เวทของ WWF (หรือ WWE) เกิดวันที่  ที่เมือง โมริโอกะ, จังหวัดอิวาเตะ, ประเทศญี่ปุ่น เริ่มเข้าวงการตั้งแต่ อายุ 20 ปี โดยได้รับการฝึกสอนจากเดอะเกรทซาสุเกะ นอกจากนี้ยังเคยใช้ชื่ออื่นๆ ในการปล้ำด้วย เช่น Blue-K, The Great Taka, Pepe Michinoku และ Piza Michinoku

## แชมป์และรางวัลต่างๆ
***[[All Japan Pro Wrestling]]**
**All Asia Tag Team Championship (1 time) – with Black Tiger VII
**World Junior Heavyweight Championship (1 time)
***[[DDT Pro-Wrestling]]**
**KO-D Tag Team Championship (1 time) – with Francesco Togo
***El Dorado Wrestling**
**UWA World Trios Championship (1 time) – with Antonio Honda and Francesco Togo
**UWA World Trios Championship Determination Tournament (2008) - with Antonio Honda and Francesco Togo
***[[Frontier Martial Arts Wrestling]]**
**FMW Independent World Junior Heavyweight Championship (2 times)
***[[Professional Wrestling Just Tap Out]]**
**Only Give Up Tournament (2020)
**King of JTO (1 time, inaugural, current,)
***[[Kaientai Dojo]]**
**Chiba Six Man Tag Team Championship (1 time) – with Isami Kodaka and Kengo Mashimo
**FMW/WEW Hardcore Tag Team Championship (1 time) – with TOMO Michinoku
**Independent World Junior Heavyweight Championship (3 times)
**Strongest-K Championship (2 times)
**Strongest-K Tag Team Championship (6 times) – with Handsome Joe (2), Kengo Mashimo (1), Kaji Tomato (2), and Men's Teioh (1)
**UWA/UWF Intercontinental Tag Team Championship (1 time) – with Ryota Chikuzen
**UWA World Middleweight Championship (2 times)
**Strongest-K Number #1 Contenders Tournament (2004)
**Strongest-K Tournament (2007)
**Strongest-K Next Challenger Tournament (2009)
**Tank Nagai Tag Team Tournament (2017) - with MEN's Teioh 
**Tag Team Match of the Year (2013) with Kaji Tomato vs. Kazma Sakamoto and Kengo Mashimo on November 10
***[[Michinoku Pro Wrestling]]**
**Tohoku Junior Heavyweight Championship (1 time)
***[[New Japan Pro-Wrestling]]**
**IWGP Junior Heavyweight Tag Team Championship (2 times) – with Dick Togo (1) and Taichi (1)
****[[Pro Wrestling Illustrated]]***
** Ranked No. 22 of the top 500 singles wrestlers in the *[[Pro Wrestling Illustrated#PWI 500|PWI 500]]* in 1998
**Ranked him #**191** of the 500 best singles wrestlers during the "PWI Years" in 2003
***[[Pro Wrestling Noah]]**
**GHC Junior Heavyweight Tag Team Championship (1 time) – with El Desperado
****[[Tokyo Sports]]***
**Technique Award (2005)
***World Entertainment Wrestling**
**WEW Six Man Tag Team Championship (1 time) - with Gosaku Goshogawara and Tetsuhiro Kuroda
***[[WWE|World Wrestling Federation]]**
**WWF Light Heavyweight Championship (1 time)

## อ้างอิง

## แหล่งข้อมูลอื่น

*Kaientai Dojo profile 
*NJPW profile
*Online World of Wrestling Profile

หมวดหมู่:นักมวยปล้ำอาชีพชายชาวญี่ปุ่น
หมวดหมู่:ผู้บริหารมวยปล้ำอาชีพ
หมวดหมู่:ผู้ฝึกสอนมวยปล้ำอาชีพ
กุยช่าย

thumb|''Allium tuberosum''

**กุยช่าย** (; แต้จิ๋ว: กู๋ไฉ่; เพ็งอิม: gu2 cai3;  Rottl. ex Spreng) อยู่ในวงศ์ Amaryllidaceae วงศ์ย่อย Allioideae เป็นไม้ล้มลุก มีหัวใต้ดินเล็กและแตกกอ ใบแบน เรียงสลับ รูปขอบขนาน  โคนเป็นกาบบางซ้อนสลับกัน ช่อดอกแบบซี่ร่ม ก้านช่อดอกกลมโดยปกติจะยาวกว่าใบ ดอกสีขาว กลิ่นหอม ออกในระดับเดียวกันที่ปลายก้านช่อดอก ก้านดอกยาวเท่ากัน มีใบประดับหุ้มช่อดอก เมื่อดอกเจริญขึ้นจะแตกออกเป็นริ้วสีขาว กลีบดอก 6 กลีบ สีขาว โคนติดกัน ปลายแยก กลางกลีบดอกด้านนอกมีสันหรือเส้นสีเขียวอ่อนจากโคนกลีบไปหาปลาย  เกสรเพศผู้ 6 อัน อยู่ตรงข้ามกับกลีบดอก เกสรเพศเมีย 1 อัน รังไข่อยู่เหนือวงกลีบ ผลกลม ภายในมี 3 ช่อง มีผนังกั้นตื้น ๆ เมื่อแก่แตกตามตะเข็บ มีเมล็ดช่องละ 1–2 เมล็ด เมล็ดสีน้ำตาลแบน ขรุขระ

กระจายพันธุ์ในเอเชียตะวันออกแถบภูเขาหิมาลัย อินเดีย จีน และญี่ปุ่น ในไต้หวันมีปลูก 2 พันธุ์ คือ พันธุ์สีเขียวที่ปลูกทั่วไป และพันธุ์ใบใหญ่สีขาวซึ่งเกิดจากการบังร่ม

## การใช้ประโยชน์
กุยช่ายขาว เป็นพืชชนิดเดียวกับกุยช่ายเขียว แต่ตอนปลูกจะนำฝาหรือเข่งมาครอบไว้ไม่ให้ถูกแสงแดด มีราคาแพงกว่ากุยช่ายเขียว นิยมนำไปผัดเต้าหู้ ผัดหมูกรอบ ผัดมี่สั้ว ผัดหมี่ฮ่องกง

กุยช่ายเขียวใช้รับประทานเป็นอาหารได้ ดอก ผัดกับตับหมู ใบรับประทานสดกับลาบหรือผัดไทยก็ได้ และนอกจากนั้นยังใช้ใบทำเป็นไส้ของขนมกุยช่ายอีกด้วย และมีฤทธิ์เป็นยาสมุนไพร ใบ มีฟอสฟอรัสสูง เป็นยาแก้หวัด บำรุงกระดูก แก้ลมพิษ ทาท้องเด็กแก้ท้องอืด บำรุงไต บำรุงกำหนัด จะกระตุ้นความรู้สึกทางเพศ ตำผสมเหล้าเล็กน้อยรับประทานจะช่วยกระจายเลือดไม่ให้คั่ง แก้ช้ำในได้

น้ำมันสกัดจากต้นกุยช่ายที่ความเข้มข้น 80 ไมโครกรัมต่อมิลลิลิตรยับยั้งการเจริญของ *[[Flavobacterium columnaris]]* ในอาหารเลี้ยงเชื้อได้ ถ้านำน้ำมันนี้ไปผสมกับอาหารเลี้ยงปลา 800 มิลลิกรัมต่อกิโลกรัม ทำให้ปลานิลลดอัตราการตายจากการติดเชื้อ *F. columnaris* 

## อ้างอิง

## แหล่งข้อมูลอื่น
* 

หมวดหมู่:ผัก
หมวดหมู่:วงศ์พลับพลึง
หมวดหมู่:พืชที่มีฤทธิ์ยับยั้งแบคทีเรีย
หมวดหมู่:สมุนไพรจีน
หมวดหมู่:พืชหัว
หมวดหมู่:คำและวลีภาษาแต้จิ๋ว
หมวดหมู่:ผักเอเชีย
มหากาพย์กู้แผ่นดิน

**มหากาพย์กู้แผ่นดิน** เป็นหนังสือการ์ตูนไทยแนวอิงประวัติศาสตร์ไทยเกี่ยวกับพระราชประวัติของสมเด็จพระนเรศวรมหาราช จัดพิมพ์โดยสำนักพิมพ์คลีเนทีฟในเครืออีคิวพลัส (Cleanative/E.Q.Plus) สตอรี่บอร์ดและเนื้อเรื่อง โดย อรุณทิวา วชิรพรพงศา วาดภาพโดย มนตรี คุ้มเรือน มีจำนวน 5 เล่ม การ์ตูนชุดนี้ยังได้รับรางวัลชมเชยจากรางวัลการ์ตูนนานาชาติ (International Manga Award) ที่จัดขึ้นเป็นครั้งแรกใน ค.ศ. 2008 

## เนื้อเรื่อง
มหากาพย์กู้แผ่นดินเป็นเรื่องราวในช่วงที่กรุงศรีอยุธยาต้อง สูญเสียเอกราชให้แก่อาณาจักรตองอู เมื่อปี พ.ศ. 2112 จนถึงการทำสงครามยุทธหัตถีของสมเด็จพระนเรศวรมหาราชในปี พ.ศ. 2135 โดยดำเนินเนื้อเรื่องผ่านมุมมองของสมเด็จพระนเรศวรมหาราช ตั้งแต่เมื่อครั้งยังทรงพระเยาว์และถูกนำตัวไปเป็นองค์ประกันที่หงสาวดี ซึ่งพระองค์ได้เรียนรู้ประสบการณ์ชีวิตมากมายจากที่นั่น และเป็นจุดสำคัญในการกอบกู้เอกราชของกรุงศรีอยุธยาให้กลับคืนมาอีกครั้งหนึ่ง 

อย่างไรก็ตาม การ์ตูนเรื่องนี้ได้มีการแต่งเติมเนื้อเรื่องบางส่วนเพิ่มเข้าไปเพื่อความสนุกสนานในเรื่อง โดยมีข้อมูลกำกับอยู่ท้ายหนังสือแต่ละเล่มด้วยว่า เหตุการณ์ใดมีอยู่จริง เหตุการณ์ใดเป็นเท็จ เพื่อป้องกันความสับสนของผู้อ่าน

## การแบ่งตอนในเรื่อง
มหากาพย์กู้แผ่นดินแต่ละเล่มจะมีชื่อตอนใหญ่เป็นโครงหลักในการดำเนินเรื่องของเล่มนั้น ซึ่งภายในแบ่งออกตอนย่อยต่างๆ หลายตอน โดยแต่ละเล่มมีชื่อตอนดังนี้
* เล่มที่ 1 **องค์ดำแห่งหงสาวดี** ว่าด้วยการตกเป็นองค์ประกันต่อหงสาวดีขององค์ดำ การตัดสินใจของพระมหาธรรมราชา มุมมองที่องค์ดำมีต่อสงครามการเสียกรุงศรีอยุธยาครั้งที่ 1 และจบที่พระสุพรรณกัลยายอมเป็นองค์ประกันของหงสาวดีแทน เพื่อให้องค์ดำได้กลับมาอยู่ที่กรุงศรีอยุธยา
* เล่มที่ 2 **จิ้งจอก พยัคฆา พญาราชสีห์** แกนหลักในเรื่องว่าด้วยสงครามเมืองคังและจิตใจที่ต้องการกู้เอกราชขององค์ดำ เหตุการณ์สำคัญในเรื่องที่ปรากฏได้แก่  การรบกับพระยาจีนจันตุ การสวรรคตของพระเจ้าบุเรงนอง การพบกันครั้งแรกระหว่างองค์ดำกับนัตจินหน่องหรือพระสังขทัต และการทำสงครามเมืองคัง
* เล่มที่ 3 **อิสรภาพสู่แผ่นดิน** กล่าวถึงเหตุการณ์กบฏเมืองอังวะ แผนการกำจัดองค์ดำของฝ่ายหงสาวดี การประกาศตัดขาดไม่ขึ้นกับหงสาวดีอีกต่อไปขององค์ดำ และเหตุการณ์พระแสงปืนต้นข้ามแม่น้ำสะโตง
* เล่มที่ 4  **แสงดาบปราบศัตรูพ่าย** เนื้อหาอยู่ในช่วงสงครามหลังการประกาศอิสรภาพ เมื่อหงสาวดียกทัพตีกรุงศรีอยุธยาครั้งที่ 3 ครูดาบนิรนามขององค์ดำว่าได้เปิดเผยตัวตนว่าเป็นแม่ทัพเอกของหงสาวดี ชื่อ ลักไวทำมู ศึกครั้งนี้กลายเป็นบทเรียนสุดท้ายระหว่างครูกับศิษย์ องค์ดำจึงต้องเอาชนะครูดาบผู้นี้ให้ได้เพื่อไปให้ถึงคำตอบที่ทรงมีอยู่ในใจ
* เล่มที่ 5  **มหาสงครามยุทธหัตถี** แกนหลักของเรี่องกล่าวถึงเหตุการณ์ยุทธหัตถี  

## ตัวละคร
thumb|องค์ดำและพระมหาธรรมราชา* องค์ดำ (สมเด็จพระนเรศวรมหาราช)
* พระสุพรรณกัลยา
* มณีจันทร์
* พระเจ้าบุเรงนอง
* พระเจ้านันทบุเรง (มังชัยสิงห์)
* มังสามเกียด (พระมหาอุปราชมังกะยอชวา)
* นัตจินหน่อง (พระสังขทัต ราชบุตรพระเจ้าตองอู)
* พระมหาธรรมราชา
* พระวิสุทธิกษัตรีย์
* องค์ขาว (สมเด็จพระเอกาทศรถ)
* ครูดาบนิรนาม (ลักไวทำมู)
* พระราชมนู

## อ้างอิง

หมวดหมู่:การ์ตูนไทย
หมวดหมู่:หนังสือการ์ตูนไทย
หมวดหมู่:การพรรณนาทางวัฒนธรรมของสมเด็จพระนเรศวรมหาราช
แบรีออนิกซ์

**บารีออนิกซ์ หรือ แบรีออนิกซ์** **(''Baryonyx'')** เป็นไดโนเสาร์กินเนื้อที่อยู่ในวงศ์สไปโนซอร์ มีถิ่นกำเนิดที่อังกฤษหรือสหราชอาณาจักร ชื่อของมันมีความหมายว่าอุ้งเล็บหนัก แบรีออนิกซ์มีฟันรูปกรวย มันมีเล็บหัวแม่มือที่ใหญ่กว่าเล็บอื่น ยังมีการพบเกล็ดปลาดึกดำบรรพ์ เลปิโดเทส ที่กระเพาะอาหารของมันอีกด้วย ดังนั้น นักวิทยาศาสตร์จึงคาดว่า มันคงจะกินปลาเป็นอาหาร โดยใช้เล็บจิกปลาขึ้นมากิน อย่างไรก็ตาม มันก็กินไดโนเสาร์อื่น ๆ และอาจกินแม้กระทั่งลูกของมันเอง มันมีความยาวประมาณ7.5-10.5เมตร หนักราว 1.2-1.7 ตัน อาศัยอยู่ในยุคครีเทเชียสตอนต้น ประมาณ120ล้านปีก่อน

จากการที่แบรีออนิกซ์กินปลาเป็นอาหาร จึงอาจอาศัยอยู่ใกล้แหล่งน้ำ

## เครือญาติ
แบรีออนิกซ์เป็นญาติกับไดโนเสาร์วงศ์ Spinosauridae อย่างสไปโนซอรัส,ซูโคไมมัส,อิริอาเตอร์ ซึ่งญาติของมันล้วนมีปากที่ยาวและกินปลาเป็นอาหาร  

## การปรากฏตัวในภาพยนตร์
alt=Scale drawing; Baryonyx was much bigger than a human, but mid-sized compared with other spinosaurids.|thumb|ขนาดของเครือญาติของแบรีออนิกซ์(สีแดงคือแบรีออนิกซ์)
แบรีออนิกซ์ปรากฏตัวในภาพยนตร์ชุดจูราสสิค พาร์ค ในภาคแรกๆเพียงแค่มีรายชื่อในปาร์คหรือแค่ถูกกล่าวถึง  และต่อมาก็ได้ปรากฏตัวออกมาในจูราสสิค เวิลด์ อาณาจักรล่มสลายได้ออกมาไล่ตัวเอกในห้องควบคุมขณะที่ภูเขาไฟระเบิด

## อ้างอิง
http://jurassicpark.wikia.com/wiki/Baryonyx
หมวดหมู่:ไดโนเสาร์ในยุคครีเทเชียส
หมวดหมู่:สไปโนซอริเด
เนื้อหาเปิด

**เนื้อหาเปิด** () คำนี้ตั้งขึ้นเพื่อเทียบเคียงกับ "โอเพนซอร์ส" (*รหัสเปิด*) เพื่ออธิบายงานสร้างสรรค์ชนิดใด ๆ ก็ตาม (รวมถึง บทความ รูปภาพ เสียง และภาพเคลื่อนไหว) หรืองานวิศวกรรม (เช่น ผังเครื่องจักร) ที่เผยแพร่ในรูปแบบที่อนุญาตอย่างเปิดเผยให้ทำซ้ำ ดัดแปลงสาระดังกล่าว โดยใครก็ได้

## ดูเพิ่ม
* สาธารณสมบัติ
* ครีเอทีฟคอมมอนส์
* วิกิพีเดีย:แหล่งความรู้สาธารณะ

## อ้างอิง

## แหล่งข้อมูลอื่น

* "Community Created Content; Law, Business and Policy" Hietanen, Oksanen and Välimäki
* "A Guide To Open Content Licences," Lawrence Liang ลอว์เรนซ์ เลียง แนะนำสัญญาอนุญาตเนื้อหาเปิด
* Creative Commons - The open content idea and creative works งานสร้างสรรค์และแนวคิดแบบเปิด
* ibiblio - แนวคิดเนื้อหาเปิดในฐานะห้องสมุด โครงการโดย UNC-Chapel Hill
* Learning the lesson: open content licensing - ประวัติของเนื้อหาเปิด โดย Linux Weekly News
* *Open Access Bibliography: Liberating Scholarly Literature with E-Prints and Open Access Journals*
* Open Knowledge Definition - หลักการความรู้เปิดโดยมูลนิธิความรู้เปิด Open Knowledge Foundation)

### แหล่งรวมและดัชนีเนื้อหาเปิดที่สำคัญ
* Connexions - A global open-content repository started by Rice University
* OER Commons - network of open teaching and learning materials, with ratings and reviews
* Open directory undefined: Open Content
* OpenLearn - free and open educational resources from The Open University

หมวดหมู่:ความรู้
หมวดหมู่:สัญญาอนุญาตและใบอนุญาต
ถ้ำหลงเหมิน

**ถ้ำผาหลงเหมิน** (, *หลงเหมินฉือคู*) เป็นกลุ่มถ้ำบนหน้าผา ห่างออกไปทางใต้ 12 กิโลเมตรจากเมืองลั่วหยาง ในมณฑลเหอหนาน ประเทศจีน อยู่ระหว่างภูเขาเซียงทางทิศตะวันออกกับภูเขาหลงเหมินทางทิศตะวันตก หันหน้าออกสู่ริมฝั่งแม่น้ำอี้ พื้นที่บริเวณกลุ่มถ้ำมีความยาวจากทิศเหนือจรดทิศใต้ประมาณ 1 กิโลเมตร จัดว่าเป็น 1 ใน 3 แหล่งปฏิมากรรมโบราณที่ประกอบด้วยถ้ำมั่วเกา ถ้ำหลงเหมิน และถ้ำยฺหวินกัง ที่มีชื่อเสียงที่สุดในจีน

## มรดกโลก
ถ้ำหลงเหมินได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 24 เมื่อปี พ.ศ. 2543 ที่เมืองแคนส์ ประเทศออสเตรเลีย ด้วยข้อกำหนดและหลักเกณฑ์ในการพิจารณา ดังต่อไปนี้
* **(i)** - เป็นตัวแทนในการแสดงผลงานชิ้นเอกที่จัดทำขึ้นด้วยการสร้างสรรค์อันชาญฉลาดของมนุษย์
* **(ii)** - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
* **(iii)** - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว

## แหล่งข้อมูลอื่น

* Official Website of Longmen Grottoes  

หลงเหมิน
หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางวัฒนธรรม
หมวดหมู่:สิ่งก่อสร้างในมณฑลเหอหนาน
หมวดหมู่:สถานที่ท่องเที่ยวระดับ AAAAA ในประเทศจีน
KEY OF HEART / DOTCH

**คีย์ ออฟ อาร์ท / ดอชท์** (KEY OF HEART / DOTCH) เป็นซิงเกิลภาษาญี่ปุ่นที่ 20 และเป็นดับเบิ้ล เอ ไซด์ ซิงเกิลที่ 6 ของโบอา เป็นซิงเกิลที่ 2 ของโบอาที่มีขายในประเทศไทย โดยได้จัดทำในรูปแบบซีดี+ดีวีดีเท่านั้น ตามโครงการ "Special summer low price" ของเอเว็กซ์ แทร็กซ์ แต่ซิงเกิลนี้กลับมียอดขายค่อนข้างน้อยเมื่อเทียบกับซิงเกิลที่แล้วอย่าง "นานะอิโระ โนะ อะชิตะ~แบรนด์ นิว บีท~"(七色の明日~brand new beat~) ซึ่งซิงเกิลนี้เปิดตัวสัปดาห์แรกในอันดับที่ 7 และมียอดขายรวม 40,943 แผ่น

เพลงคีย์ ออฟ อาร์ท เป็นเพลงประกอบภาพยนตร์แอนิเมชั่นเรื่อง "Over The Hedge" และเป็นเพลงประกอบโฆษณา music.jp ส่วนเพลง DOTCH เป็นเพลงประกอบโฆษณาของ KOSE Fasio ในเวอร์ชันภาษาเกาหลีเพลง KEY OF HEART ถูกนำมาทำเป็นดิจิตอลซิงเกิล โดยประกอบโฆษณากล้องดิจิตอลโอลิมปัส และในมิวสิกวิดีโอเวอร์ชันเกาหลียังได้ดงแฮแห่งวงซูเปอร์จูเนียร์ มาร่วมแสดง ส่วนเพลง DOTCH เวอร์ชันเกาหลีถูกนำไปรวมอยู่ในอัลบั้ม 2006 Winter SMTOWN

## รายชื่อเพลง
# KEY OF HEART
# DOTCH
# KEY OF HEART (English Version) (เฉพาะซีดีล็อตแรกเท่านั้น)
# KEY OF HEART (Korean Version) (เฉพาะซีดีล็อตแรกเท่านั้น)

## มิวสิกวิดีโอ
# KEY OF HEART
# KEY OF HEART ROAD MOVIE (เฉพาะซีดีล็อตแรกเท่านั้น)

## การแสดงสด
* 26 มกราคม พ.ศ. 2550 — Music Station - KEY OF HEART

## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของโบอา
ไทยพาณิชย์นิวยอร์คไลฟ์ประกันชีวิต

**บริษัท ไทยพาณิชย์นิวยอร์กไลฟ์ประกันชีวิต จำกัด (มหาชน)** เป็นบริษัทร่วมทุนระหว่างธนาคารไทยพาณิชย์ และบริษัทนิวยอร์กไลฟ์ จัดตั้งเป็นบริษัทประกันชีวิตภายใต้ชื่อ "ไทยพานิชย์นิวยอร์กไลฟ์"           

## หุ้นส่วน
### ธนาคารไทยพาณิชย์ จำกัด (มหาชน)
ธนาคารไทยพาณิชย์ จำกัด (มหาชน) เป็นธนาคารพานิชย์ไทยแห่งแรก มีทรัพย์สินเป็นอันดับ 4 ของประเทศ    มีเครือข่ายสาขาประมาณ 500 สาขา ครอบคลุมทั่วประเทศ

### นิวยอร์กไลฟ์อินเตอร์เนชั่นแนล แอลแอลซี
ก่อตั้งขึ้นเมื่อปี พ.ศ. 2388  (สำนักงานใหญ่ตั้งอยู่ ณ นครนิวยอร์ก ประเทศสหรัฐอเมริกา) ดำเนินธุรกิจในหลายประเทศ อาทิ เม็กซิโก อาร์เจนติน่า เกาหลี ไต้หวัน อินเดีย ฮ่องกง ฟิลิปปินส์ จีน เวียดนาม และ ประเทศไทย  เป็นบริษัทซึ่งมีตำนานของตัวแทนประกันชีวิต คือ เบน เฟลด์แมน (Ben Feldman) ผู้มีผลงานการขายมากมายและเคยขายทุนประกันสูงถึง 1,500 ล้านดอลลาร์สหรัฐ นอกจากนั้นเขายังมีผลงานด้านการเขียนซึ่งได้รับการแปลและตีพิมพ์เป็นภาษาต่างประเทศ อาทิเช่น Ben Feldman Methods, Creative Selling ฯลฯ  และ เบน เฟลด์แมน ยังเป็นตัวแทนคุณวุฒิ MDRT ตลอดกาลอีกด้วย  

ต่อมาหลังจากดำเนินธรกิจมากว่า 10 ปี ทางธนาคารไทยพาณิชย์ ได้เข้าทำการซื้อหุ้นคืนจาก นิวยอร์กไลฟ์ จึงทำให้ธนาคารไทยพาณิชย์ขึ้นเป็นผู้ถือหุ้นใหญ่ และได้ทำการเปลี่ยนชื่อเป็นบริษัทไทยพาณิชย์ประกันชีวิต จำกัด (มหาชน) โดยมีพนักงานทั้งสิ้นกว่า 1,400 คน แบ่งเป็นพนักงานและตัวแทน ปัจจุบันมีนายวิพล วรเสาหฤท เป็นกรรมการผู้จัดการใหญ่ 

หมวดหมู่:ธุรกิจประกันภัยและประกันชีวิต
กลีเซอ 581

**กลีเซอ 581** (,  *กฺลี-เสอะ*) เป็นดาวแคระแดงในกลุ่มดาวคันชั่ง อยู่ห่างจากโลก 20.3 ปีแสง มีชนิดสเปกตรัมเป็น M3V ดาวดวงนี้จัดเป็นดาวแปรแสงชนิด เอชโอ คันชั่ง ค้นพบเป็นครั้งแรกโดย ฟรีดริช วิลเฮ็ล์ม อาร์เกอลันเดอร์ ในปี ค.ศ. 1863 และตีพิมพ์ลงในแค็ตตาล็อกดาว บ็อนเนอร์ดวร์ชมุสเทอรุง ในชื่อ บีดี-07° 4003

[thumb|left|200px|กลีเซอ 581 เมื่อเปรียบเทียบกับ[ดวงอาทิตย์ของเรา]]
[thumb|left|200px|[ดาวเคราะห์นอกระบบ|ดาวเคราะห์ของกลีเซอ 581]]
กลีเซอ 581 มีมวลประมาณหนึ่งในสามของดวงอาทิตย์ของเรา และเชื่อว่ามีดาวเคราะห์อย่างน้อย 3 ดวงโคจรอยู่รอบๆ ดวงแรกคือ กลีเซอ 581 บี มีขนาดใกล้เคียงกับดาวเนปจูน ค้นพบในปี พ.ศ. 2549 ดวงที่สองคือ กลีเซอ 581 ซี มีขนาด 1.5 เท่าของโลก ค้นพบในปี พ.ศ. 2550 มีความเป็นไปได้ว่าจะเป็นดาวเคราะห์นอกระบบหินแข็งดวงแรก นอกจากนี้ยังมีข้อมูลอีกว่ามีความเป็นไปได้ที่จะมีดาวเคราะห์ดวงที่สาม กลีเซอ 581 ดี ซึ่งมีมวลประมาณ 8 เท่าของโลกและมีคาบการโคจร 84 วัน

## อ้างอิง

* '''Major Discovery: New Planet Could Harbor Water and Life'''
* Sol Station: Gliese 581 / HO Librae 
* BBC News report
* CTV News Report 

## แหล่งข้อมูลอื่น
* '''Extrasolar Planets Encyclopaedia''': Gl 581
* '''SIMBAD''': V* HO Lib -- Variable Star
* All Wet? Astronomers Claim Discovery of Earth-like Planet, Scientific American
* Position of Gliese 581 marked on local space.  (Top right corner)

หมวดหมู่:ดาวฤกษ์
หมวดหมู่:กลุ่มดาวคันชั่ง
หมวดหมู่:ดาวแปรแสง
หมวดหมู่:กลีเซอ 581
ซาวามูระ มาซาฮิโระ

**ซาวามูระ มาซาฮิโระ** เป็นตัวละครจากเรื่องฮาเล็มบีท จังหวะคนจริงโดยซาวามูระ มาซาฮิโระ เป็นนักกีฬาสตรีทบาสเกตบอลทีม Scratch ร่วมกับคุสึดะ มิซิคิ และนารุเซะ โทรุซาวามูระ เป็นตัวละครที่ต้องดูแลตัวเองมาตั้งแต่เด็ก เนื่องจากถูกพ่อทิ้ง(ในช่วงภาคอินเตอร์ไฮซาวามูระจะได้เจอพ่อ และได้ปรับความเข้าใจกัน)ทำให้เขาเป็นคนเจ้าเล่ห์ มองโลกในแง่ร้าย ประกอบกับเป็นคนฉลาด หน้าตาดี มีฝีมือ และกล้าได้กล้าเสีย จึงเล่นบาสพนัน เพื่อหาค่าใช้จ่ายในชีวิตมาโดยตลอด ช่วงแรกเข้าร่วมทีม Scratch เพียงต้องการเอาชนะทีมทรีเม็นส์ และหวังเล่นสตรีทบาสเพราะเงินพนันเท่านั้น แต่โดยพื้นนิสัยแล้วเป็นคนดี รักเพื่อนพ้อง เพียงแต่กลัวถูกหักหลัง แบบเดียวกับตอนเด็กๆที่ถูกพ่อหักหลัง ทิ้งตนไปเท่านั้น สุดท้ายก็ได้เป็นเพื่อนที่ดีของพระเอก และถูกชักชวนเข้าทีมบาสเกตบอลโรงเรียนมัธยมโจนัน 

หมวดหมู่:ตัวละครฮาเล็มบีท จังหวะคนจริง
นารุเซะ โทรุ

**นารุเซะ โทรุ** เป็นตัวละครจากเรื่องฮาเล็มบีท จังหวะคนจริง เขาเป็นเด็กหนุ่มอายุ 15 ปีผู้มีความใฝ่ฝันอยากเป็นนักกีฬาชื่อดัง ไม่ว่าจะเป็นนักฟุตบอลหรือนักเบสบอล แต่เขากลับไม่ประสบความสำเร็จในกีฬาทั้ง 2 อย่างที่ใฝ่ฝัน จึงเป็นได้เพียงแค่ตัวสำรองของชมรม ไม่มีโอกาสได้เป็นนักกีฬาตัวจริง แต่ด้วยความมุมานะและตั้งใจจริง ทำให้นารุเซะ สามารถก้าวผ่านการคัดเลือกนักกีฬาบาสเกตบอลของโรงเรียน 

หมวดหมู่:ตัวละครฮาเล็มบีท จังหวะคนจริง
โคบายาชิ สุมิสุกุ

**โคบายาชิ สุมิสุกุ** เป็นตัวละครจากเรื่องฮาเล็มบีท จังหวะคนจริง เป็นนักกีฬาบาสเกตบอลโรงเรียนมัธยมปลายโจนัน ผู้มีลักษณะเคร่งขรึม และเอาจริงเอาจัง จนเหมือนเป็นคนไม่ค่อยยืดหยุ่น แต่จริงๆแล้วเพียงแค่จริงจังมากๆเท่านั้น มีความสามารถในกีฬาเคนโดอีกด้วย เป็นตัวละครที่มีรูปลักษณ์แบบซามูไร หลายครั้งที่ผู้เขียนเขียนให้โคบายาชิ สวมใส่ชุดซามูไร ภายหลังโคบายาชิได้เป็นกัปตันทีมบาสเกตบอลโรงเรียนมัธยมโจนันต่อจากอุมาคุเระ ฮิโรซากิ ซึ่งก่อนที่จะได้รับจากลูกทีม ก็ต้องเผชิญปัญหาต่าง ๆ อันเนื่องมาจากนิสัยที่เอาจริงเอาจัง จนเพื่อนร่วมทีมเกือบไม่เข้าใจนั่นเอง
.er

**.er** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเอริเทรีย เริ่มใช้ครั้งแรกเมื่อ พ.ศ. 2539

## ดูเพิ่ม
* Domain Name System
* โดเมนระดับบนสุดตามรหัสประเทศ

## แหล่งข้อมูลอื่น
* IANA .er whois information 
* Top-Level-Domain .ER (Information site about .er in German language)

er
.fj

**.fj** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศฟีจี เริ่มใช้ครั้งแรกเมื่อ พ.ศ. 2535

## ดูเพิ่ม
* Domain Name System
* โดเมนระดับบนสุดตามรหัสประเทศ

fj
วิสกี้

thumb|ตัวอย่างวิสกี้สก็อต

**วิสกี้** (อังกฤษแบบสก๊อต: **whisky**/ อังกฤษแบบไอริช: **whiskey**) หมายถึงเครื่องดื่มแอลกอฮอล์หลายชนิด ที่กลั่นจากธัญพืชซึ่งหมักเอาไว้ แล้วเก็บรักษาไว้ในถังไม้ (ปกติจะเป็นถังไม้โอ๊ก) เป็นเวลานานหลายปี ยกเว้นวิสกี้ที่ทำจากข้าวโพดในสหรัฐอเมริกาที่ไม่จำเป็นต้องเก็บรักษาดังกล่าว ธัญพืชที่ใช้ทำวิสกี้มีทั้ง ข้าวบาร์เลย์ ข้าวมอลต์ ข้าวไรย์ ข้าวสาลี และข้าวโพด เป็นต้น

ต้นกำเนิดของวิสกี้ นักประวัติศาสตร์ยังไม่สามารถพิสูจน์ได้เลยว่ามาจากประเทศสกอตแลนด์, ไอร์แลนด์ หรือ ตะวันออกกลาง

## การทำวิสกี้
# Malting เป็นขั้นตอนที่นำเมล็ดข้าว เช่น ข้าวบาร์เลย์มาทำให้ได้เป็นข้าวมอลท์ (Malt) จะเรียกว่า บาร์เลย์มอลท์ (Malted Barley)
# Mashing เป็นขั้นตอนที่นำข้าวมอลท์ที่ได้มาบดให้ละเอียดและละลายต้มกับน้ำ ซึ่งสารละลายที่ได้ในขั้นตอนนี้เรียกว่า วอร์ต (Wort)
# Fenmenting เป็นขั้นตอนที่เติมเชื่อยีสต์ ลงในสารละลาย ปล่อยให้เกิดการหมักเพื่อให้ได้แอลกอฮอล์เกิดขึ้น
# Distilling กลั่นให้ได้วิสกี้ที่ต้องการ
# Maturing นำวิสกี้มาบ่มต่อในถังไม้โอ๊คให้มีรสชาติดีขึ้น

## ประเภทของวิสกี้
# สก๊อตวิสกี้ ผลิตจากประเทศสกอตแลนด์ เป็นวิสกี้ที่นิยมดื่มกันมากที่สุด
# วิสกี้อเมริกัน ผลิตจากสหรัฐอเมริกา สามารถแยกเป็น เช่น เบอร์เบิ้นวิสกี้ วิสกี้ไรย์
# ไอริชวิสกี้ ผลิตจากประเทศไอร์แลนด์ 
# วิสกี้แคนาดา ผลิตจากประเทศแคนาดา
# วิสกี้เวลส์ ผลิตจากประเทศเวลส์
# วิสกี้ญี่ปุ่น ผลิตจากประเทศญี่ปุ่น

## แหล่งข้อมูลอื่น


ว
ฮอยอัน

**ฮอยอัน** หรือ **โห่ยอาน** () เป็นเมืองริมฝั่งทะเลจีนใต้ทางตอนกลางของประเทศเวียดนาม ตั้งอยู่ในเขตจังหวัดกว๋างนาม มีประชากรอาศัยอยู่ราว 80,000 คน ในอดีตเคยเป็นเมืองท่าที่ใหญ่ที่สุดในภูมิภาคเอเชียตะวันออกเฉียงใต้ในช่วงคริสต์ศตวรรษที่ 15–19

ในสมัยของอาณาจักรจามปา บริเวณนี้เคยเป็นเมืองท่าบนปากแม่น้ำทูโบ่น ซึ่งมีชื่อว่า *ไฮโฟ* โดยเป็นศูนย์กลางทางการค้าในช่วงคริสต์ศตวรรษที่ 16-17 มีชาวต่างชาติมาตั้งถิ่นฐานและค้าขายในเมืองนี้เป็นจำนวนมาก ทั้งชาวจีน ญี่ปุ่น ดัตช์ และอินเดีย เดิมทีเมืองนี้ถูกแบ่งออกเป็นสองฝั่งโดยมีคลองสายหนึ่งคั่นอยู่กลางเมือง มีสะพานญี่ปุ่นทอดข้ามคลองเพื่อกั้นแบ่งเขตชุมชนของชาวญี่ปุ่นที่อีกฝั่งหนึ่งของคลอง ตัวสะพานสร้างโดยชาวญี่ปุ่น มีลักษณะสถาปัตยกรรมเป็นเอกลักษณ์เฉพาะตัว

[thumb|left|อาคารทรง[สถาปัตยกรรมจีน-โปรตุเกส|ซิโนโปรตุกีส กับการทาสีเหลืองทุกอาคารในเมืองเก่าฮอยอัน เป็นหนึ่งเอกลักษณ์ที่สำคัญของเมือง]]

ใน ค.ศ. 1999 องค์การยูเนสโกได้ขึ้นทะเบียนเขตเมืองเก่าของฮอยอันให้เป็นแหล่งมรดกโลก ด้วยเหตุผลว่าเป็นตัวอย่างของเมืองท่าในเอเชียตะวันออกเฉียงใต้ในสมัยคริสต์ศตวรรษที่ 15-19 ที่มีการผสมผสานศิลปะและสถาปัตยกรรมทั้งของท้องถิ่นและของต่างชาติไว้ได้อย่างมีเอกลักษณ์ และอาคารต่าง ๆ ภายในเมืองได้รับการอนุรักษ์ให้อยู่ในสภาพเดิมไว้ได้เป็นอย่างดี

ทุกวันนี้ ฮอยอันมีนักท่องเที่ยวเข้ามาเยือนเป็นจำนวนมาก ผู้มาเยือนมักมาเยี่ยมชมร้านค้าขายผลงานทางศิลปะและหัตถกรรม ริมฝั่งแม่น้ำมีอินเทอร์เน็ตคาเฟ่ บาร์ และร้านอาหารเปิดเรียงรายอยู่มากมายซึ่งดึงดูดนักท่องเที่ยวให้เข้าใช้บริการ โดยเฉพาะนักท่องเที่ยวชาวตะวันตกที่มีอยู่มากมาย

## มรดกโลก
เมืองฮอยอันได้รับการขึ้นทะเบียนเป็นแหล่งมรดกโลกในการประชุมคณะกรรมการมรดกโลกสมัยสามัญครั้งที่ 23 เมื่อปี พ.ศ. 2542 ที่เมืองมาร์ราเกช ประเทศโมร็อกโก ด้วยข้อกำหนดและหลักเกณฑ์ในการพิจารณา ดังนี้
* **(ii)** - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
* **(v)** - เป็นตัวอย่างอันโดดเด่นของวัฒนธรรมมนุษย์ ขนบธรรมเนียมประเพณีแห่งสถาปัตยกรรม วิธีการก่อสร้าง หรือการตั้งถิ่นฐานของมนุษย์ ซึ่งเสื่อมสลายได้ง่ายจากผลกระทบจากการเปลี่ยนแปลงทางสังคมและวัฒนธรรมตามกาลเวลา

## อ้างอิง

## แหล่งข้อมูลอื่น

* Hoi An Ancient Town จากยูเนสโก 
* Hoi An World Heritage - เว็บไซต์ของรัฐบาลพร้อมข้อมูลการท่องเที่ยว 
*Cu Lao Cham - Hoi An Biosphere Reserve from UNESCO
* 
* 
* The Precious Heritage Museum 

หมวดหมู่:นครในประเทศเวียดนาม
หมวดหมู่:จังหวัดกว๋างนาม
หมวดหมู่:แหล่งมรดกโลกในประเทศเวียดนาม